Berlingske Tidende, 1835-02-02
En ny Fordring har reist sig mod Frankerig: en russisk-polsk. De franske Blade have nemlig i lang Tid snakket frem og tilbage og Fyrst Lubeckys Nærværelse i Paris, at han skulde reclamere nogle Eiendomme for Storfyrstendømmet Warschau, eller for dets Arving, Kejseren af Rusland, som Konge af Polen. "Journal des Debats" forklarer nu disse Reclamationer ved en Deel Fordringer, Warschau endnu vil gjøre gieldende fra de franske Troppers lange Ophold her under de Napoleonske Krige. Den 22de Januar holdtes der vidtløftige Discutioner over dette Liquidations-Spørgsmaal, og det lader til, at Ministrene ville faae en haard Kamp med Fordringens Modstandere; Herr Barrot støtter sig saaledes til en Artikkel af Conventionen fra 25de April 1815, der blev undertegnet af Grev Pozzo di Borgo, som russisk-polsk Befuldmægtiget. Artiklen lyder: Ved de, i forestaaende Paragrapher indeholdte Stipulationer, befries Frankerig aldeles for de, i Art. 18 af Conventionen fra 20de November 1815 omtalte Capitaler og Renter, som med Hensyn til enhversomhelst Gield, Fordraget af 30te Mai 1814 og Conventionen af 20de November 1815 omhandle, og som ere gjorte gieldende i de, af den nævnte Convention foreskrevne Former, og det saaledes, at den omtalte Gield, forsaavidt den angaaer Frankerig, skal betragtes som slukt og afgjort, og aldrig meer kunne give Anledning til nogen Fordring. - Opmuntret af den Beredvillighed, hvormed den franske Regjering møder alle Reclamationer, er Advocaten Jouchand traadt frem med en anden Fordring af en høist besynderlig Natur, den skriver sig fra Slutningen af det 16de Aarhundrede. – Det franske Tribunal, første Jnstants, har afviist Hertugen af Cambringes til omtalte Paastand mod Hertug Carl af Brunsvig. "Journal de Paris, melder: at ved et Decret af 12te Januar er Navarra og de baskiske Provindser erklærede i Belerings-Tilstand. Militair-Magten skal nu være den øverste her, og den skal udvides, med Hensyn til Gammel-Castilien, Arragonien og Catalonien. Militserne ere stillede under de respective General-Capitainers Befaling. Den 10de f. M. concentrerede Manso sine Tropper omkring Villarcayo. Den 8de vendte Eraso gjennem Mena-Dalen tilbage til Biscapa. Samme Dag gik Zumalarregui gjennem Amescoas tilbage til Navarra. Don Carlos har den 16de forenet sig med ham i Eulate. Minas Sundheds=Tilstand bedrer sig med hver Dag. Efterretninger fra Madrid af 15de f. M. melde, at Ministrene syntes, i Verdens Øine i det mindste, ganske forsonede. J et af de sidste Cabinets-Conseiller skal man have besluttet, ei for det første at gribe til nogen fransk Jntervention. Der var heller ikke længer Tale om, at kalde Mina tilbage, men vel om at give ham en Under-Befalingsmand. – Antallet af de, ved Medina del Pomar fangne Christiner nedsættes nu til 160. Merino skal være total slaaet i Castilien. Juntaen har modtaget Efterretning om dette Nederlag. Oberst Seoane er indtruffet i Pamplona, og Mina har stillet sex Batailloner under hans Commando. Cordova er afreist til Madrid. Fra Bayonne meldes af 18de f. M., at Zumalacarrequi virkelig har vendt sig mod Castilien, over St. Vincent de Alava. Med sex Batailloner fra Navarra, tvende fra Alava, en fra Guipuzcoa og 100 Ryttere, havde han den 13de besat Tribino, Burgueste og Puebla, trende Lieus hiinsides Vittoria, paa Veien til Madrid. Stunelde befandt sig samme Dag i Villamajor og Leguir, nær Estella, med som Batailloner, 60 Heste og et Stykke Skyts. Lorenzos Colonne var den 14de indtruffet i Estella, Oraas og Lopez's Corpser samme Dag i Puente la Reyna, hvor man ligeledes ventede Mina med sin Colonne og Reserverne. Desuden skulle 12,000 Mand, med 60 Heste, være ankomne til Viana fra Castilien, for at forene sig med Mina. Kamppladsen synes saaledes nu at være forlagt til Castilien.